Gröhling, Branislav, minister školstva, vedy, výskumu a športu SR (2021-09-21):
Dovoľte mi, kolegyne, kolegovia, ďakujem veľmi pekne za vaše príspevky, dovoľte mi, aby som na ne hneď zareagoval. Pani poslankyňa Hatráková, tá diskusia – momentálne tu nie je, ale asi ma bude počúvať – tá diskusia so sociálnymi pracovníkmi prebieha teraz na VÚDPaP-e, kde sa snažia vypilovať a nájsť prienik v rámci štandardov, ktoré sú. Ak sa do toho chcete zapojiť, my budeme iba veľmi radi, aby ste boli súčasťou tohto procesu, aby sme si vedeli vychytať jednotlivé veci, ak bude treba dať ešte pozmeňujúce návrhy v rámci druhého čítania, aby sme vedeli zachytiť aj sociálnych pracovníkov. Pán poslanec Habánik, môžem vám garantovať, že tak ako sa tvoril tento návrh zákona, tak sa aj uvažovalo o tom, že by boli vypustené niektoré prvky, ktoré sú tam. O vysokých školách sa nejako neuvažovalo, práveže ich podporujeme aj teraz s novou výzvou, ktorá bola v rámci podpory DPŠ-iek alebo funkčného vzdelávania, ktoré sa preplácajú ľuďom, ktorí si chcú splniť pedagogické vzdelávanie. Apelujeme na to, že tá kvalita v rámci vysokých škôl je, a chceme, aby zotrvala aj v rámci tohto vzdelávania, čo sa týka aj neštátnych subjektov, alebo iných právnických subjektov, ktoré by mohli robiť vzdelávanie. Bude to, samozrejme, že kontrované a bude to schvaľované, takže tam tiež budeme dodržiavať jednotlivé veci. Vychádzali sme z toho, že štátne inštitúcie nerobia tak kvalitné vzdelávanie, ako robia rôzne iné neštátne inštitúcie. Aj na základe toho je táto úprava. A, pán Šudík, ďakujem veľmi pekne. Čo sa týka, čo sa týka vášho príspevku, celá táto problematika, ona sa už otvorila trošku skôr – teraz ja si iba tu prepošlem jednu vec (rečník súbežne pracuje na notebooku) – otvorila skoro, lebo tento, toto opatrenie, ktoré ste vy hovorili, alebo túto problematiku prioritne riešime v tom zákone, ktorý budeme otvárať o chvíľu, ale tak ako ste boli súčasťou pracovných skupín, ktoré sú, tak áno, na základe tejto definície, ktorá momentálne tam je v rámci definície národnostného školstva, by zahŕňala školy, ktoré sa učia v národnostnom jazyku iba v niektorých triedach alebo predmetov, aby nám nevypadla, nevypadli tie spomínané dve rusínske školy, ktoré, samozrejme, že kontaktovali aj nás, my sme, my o tom vieme, takže musíme sa pozrieť aj na túto problematiku v rámci jednotlivých úprav, ktoré sú už pripravené, lebo sa debatujú v rámci pracovnej skupiny, ktorá je vytvorená, aby sa ešte viacej vypilovali jednotlivé veci. Ja by som bol veľmi nerád, keby z toho teraz vznikla nejaké téma, čo sa týka maďarskej národnostnej menšiny alebo iných menšín, a vyvíjali sa tu nejaké body v rámci Národnej rade, rady, ale chceme aj v rámci zmeny pedagogickej dokumentácie dať tú možnosť, aby bola v štátnom jazyku, v jazyku štátnom jazyku a v jazyku národnostnej menšiny a dvojjazyčne, lebo je to vyslovene, že praktická vec, ktorá sa deje, aj keď sa jedná iba o interné dokumenty školy, ktoré sa síce nikde neevidujú, a bude to iba v jazyku národnostnej menšiny. Ale napríklad aj štátny vzdelávací program, ktorý sa zverejňoval v štátnom jazyku, teraz školy musia všetko robiť dvojjazyčne a je to podľa mňa pre nich zbytočná byrokracia. Takže do budúcna by sme mohli upravovať aj tieto veci. A v 138, ktorú riešime momentálne, by sme boli veľmi radi, keby sa dala možnosť atestácie vykonávať aj v jazyku národnostných menšín, pretože robia v nich aj štátnice, tak nevidíme dôvod, prečo by nemohli robiť aj tieto opatrenia. Do konca roka budú vyčlenené finančné prostriedky, kde sa budeme pozerať na podporu poradní, podporu poradní v jazyku národnostných menšín, aby aj deti národnostných menšín mali adekvátne podmienky aj pri diagnostike, lebo ak nerozumejú dobre, nemôžu byť nejakým spôsobom diagnostikované adekvátne, a aj kvôli tomuto v podstate sa musíme pozrieť aj na túto problematiku. Takže ja som veľmi rád, že ste otvorili tú tému, len ju veďme veľmi korektne, tak ako vediete aj vy, veľmi racionálne a toto dávame aj ponuku smerom k ostatným pánom poslancom. Ak chcú byť súčasťou v rámci tejto témy, tak budeme radi, aby sme potom v druhom čítaní vedeli prijať naozaj zmysluplný pozmeňujúci návrh. Ďakujem veľmi pekne.